Gandia celebra una nova edició de la 'Mostra Artesanal de Mones i Panous'
08 abril 2025

## Gandia celebra una nova edició de la 'Mostra Artesanal de Mones i Panous'08 abril 2025Última actualització: 08 abril 2025

![](../gestion/img/025aa6d8661c9f2959c326f26cb5e329b6c01f3942f425a1a2d18185dc5da05e.jpg)  
  

La regidora de Polítiques Econòmiques i Comerç, **Elena Moncho**, acompanyada pel president de l'Associació de Pastissers i Forners de Gandia, **Miguel Roselló**, ha presentat aquest matí una nova edició de la ja tradicional 'Mostra Artesanal de Mones i Panous'.

  
Així, del 14 al 17 d’abril la gent podrà acostar-se al passeig de les Germanies (davant de la Casa de la Cultura) i el dia 16 d’abril a la plaça de la Marina, per a comprar i tastar aquests productes tan típics valencians.

  
“_La iniciativa té com a objectiu reivindicar el valor cultural i gastronòmic de la pastisseria artesanal de la ciutat_” i, tal com ha explicat Moncho, els beneficis d’enguany aniran destinats al preventori infantil. L’edil ha volgut convidar la ciutadania en general a sumar-se amb els més menuts de casa a esta iniciativa que té una finalitat solidària.

  
A més, els xiquets i les xiquetes podran participar en tallers on se’ls ensenyarà a fer mones amb un preu de dos euros. Aquesta activitat se celebra els dies 14, 15 i 16 d’abril, de 17 a 20 hores.

  
Per la seua banda, Roselló ha agraït la implicació de l’Ajuntament i ha destacat que “_any rere any incorporem novetats com els colors i una major decoració. Volem que la tradició no es perda i per això fem els tallers_”, ha afirmat.

[Twittear](https://twitter.com/share)